b'\n_START_ARTICLE_\nBetel Dal\n_START_PARAGRAPH_\nBetel Dal er en kristen frikirkelig menighet p\xc3\xa5 Dal, i Eidsvoll i Akershus, tilsluttet den norske pinsebevegelsen. _NEWLINE_Betel Dal ble stiftet i 14. april 1931. Betel Dal ble dannet som et resultat av en kraftig vekkelse p\xc3\xa5 slutten av 1920-tallet. S\xc3\xa6rlig p\xc3\xa5 Dal og i S\xc3\xa6tregrenda ble flere mennesker omvendt. Olaf Baraas var den f\xc3\xb8rste forstander. Han ble senere etterfulgt av Oskar Karlsen._NEWLINE_Menighetslokalet ble bygget ikke lenge etter at menigheten var dannet, tidlig p\xc3\xa5 1930-tallet. Det er modernisert noen ganger senere, blant annet med et nytt inngangsparti. Lokalet har ogs\xc3\xa5 en leilighet. _NEWLINE_Menigheten har 53 medlemmer, medregnet tilh\xc3\xb8rige, det vil si barn av d\xc3\xb8pte medlemmer.  For ungdom i konfirmasjonsalder tilbyr menigheten den frikirkelige konfirmantundervisningen Tentro.\n_START_SECTION_\nMisjon\n_START_PARAGRAPH_\nBetel Dal er engasjert i misjonsarbeid i India.'